ŉ Pa het Woensdag in ŉ hof in Bloemfontein verskyn op aanklag dat hy sy twee dogters jare lank verkrag het.
Phaladi Shuping, woordvoerder van die Nasionale Vervolgingsgesag (NVG), sê die saak teen die 55-jarige man is tot 20 November uitgestel vir verdere ondersoek. Shuping sê die man het sy twee dogters, nou 21 en 26 jaar oud, glo oor ŉ tydperk van tien jaar verkrag. Hy sê die man het sy 26-jarige dogter glo in 2002 begin verkrag en haar 21-jarige suster in 2007. Hy is vroeër die week in hegtenis geneem nadat een van die dogters iemand van die verkragting vertel het en die polisie in kennis gestel is. Shuping sê die pa het glo twee kinders by die oudste dogter verwek. Hy sê die pa se skrikbewind het glo die meisies se ma verhoed om die misdade aan te meld.
“Berigte in die media beweer Mdluli het vir die president ŉ brief gegee waarin hy glo skryf dat vier top polisieoffisiere besig is met ’n komplot om van hom ontslae te raak. Die president en die presidensie het egter nooit so brief gekry nie,” het die presidensie Vrydag in ŉ persverklaring bekend gemaak.